บัวหลวงคลอดบัตรเดบิตซื้อทองวันละ100ล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ธนาคารกรุงเทพจับกลุ่มลูกค้าเก็งกำไรทอง ป้องกันความเสี่ยง เลิกถือเงินสด ออกบัตรเดบิตใหม่ซื้อได้วันละ 100 ล้านบาท
นายชาญศักดิ์ เฟื่องฟู รองผู้จัดการใหญ่ ธนาคารกรุงเทพ เปิดเผยว่า ธนาคารได้ร่วมมือกับห้างทองฮั่วเซ่งเฮง ในการออกบัตรเดบิต Purchasing Card เพื่ออำนวยความสะดวกให้กับลูกค้าที่ต้องการซื้อทองคำ ซึ่งบัตรดังกล่าวสามารถใช้แทนเงินสด โดยลูกค้าไม่จำเป็นต้องถือเงินสดจำนวนมาก หรือต้องถอนเงินสดเพื่อซื้อแคชเชียร์เช็คล่วงหน้า รวมถึงลดความกังวลหากราคาทองคำเกิดความผันผวนและมีการเปลี่ยนแปลงด้านราคา จนทำให้ต้องถอนเงินสดไปถือสำรองไว้ล่วงหน้าในการไปซื้อทองคำในแต่ละครั้ง โดยผู้ถือบัตรสามารถกำหนดวงเงินในการใช้บัตรซื้อทองคำได้สูงสุดถึง 99,999,999 บาทต่อวัน
สำหรับลูกค้าเจ้าของบัตรดังกล่าวเมื่อต้องการซื้อทองคำเฉพาะที่ห้างทองฮั่วเซ่งเฮง เพียงแต่นำบัตรดังกล่าวไปใช้กับเครื่อง EDC ที่ติดตั้งไว้ประจำร้าน กดรหัสประจำตัว (PIN) เพื่อทำรายการ โดยธนาคารจะตัดเงินในบัญชีผู้ถือบัตรเข้าบัญชีทันทีที่ทำรายการ ในส่วนของลูกค้าจะได้รับทองคำพร้อมเซลส์สลิปเป็นหลักฐานการซื้อ และมีทุกขั้นตอนดำเนินการเรียบร้อยธนาคารจะมีการส่งเอสเอ็มเอสให้กับผู้ถือบัตรตามหมายเลขโทรศัพท์ที่ได้ลงทะเบียนไว้กับธนาคารยืนยันการทำรายการ เพื่อสร้างความมั่นใจให้กับลูกค้าอีกด้วย
นายธนรัชต์ พสวงศ์ กรรมการผู้จัดการ บริษัท ฮั่วเซ่งเฮง โกลด์ เทรดดิ้ง กล่าวว่า เปิดเผยว่า นับเป็นความร่วมมือกับธนาคารกรุงเทพเป็นแห่งแรกในการออกบัตรเดบิต Purchasing Card ที่สามารถอำนวยความสะดวกให้กับลูกค้าของห้างทองฮั่วเซ่งเฮง ด้วยปัจจุบันการลงทุนในทองคำแท่งกำลังได้รับความนิยม และเป็นอีกหนึ่งทางเลือกสำหรับการลงทุนที่ให้ผลตอบแทนในระดับที่น่าสนใจ ดังนั้นเมื่อลูกค้ามีความประสงค์ในการซื้อทองคำเพื่อการลงทุน จึงคาดว่าบัตรดังกล่าวจะการตอบรับจากลูกค้าบัตรเดบิตฮั่วเซ่งเฮง Purchasing Card จึงได้รับความสนใจและผลการตอบรับที่สามารถตอบสนองความต้องการของลูกค้าได้อย่างตรงจุด
สำหรับลูกค้าและประชาชนที่สนใจต้องการเป็นเจ้าของบัตรเดบิต ฮั่วเซ่งเฮง Purchasing Card นี้ สามารถขอใบสมัครได้ที่ห้างทองฮั่วเซ่งเฮง พรือธนาคารกรุงเทพ สาขาสำเพ็ง พิเศษ สมัครวันนี้ถึง 31 สิงหาคม 2553 ธนาคารยกเว้นค่าธรรมเนียมแรกเข้า 100 บาท และคิดค่าธรรมเนียมรายปีในปีแรกด้วยอัตราพิเศษเพียง 150 บาท ทั้งนี้สามารถติดต่อสอบถามรายละเอียดเพิ่มเติมได้ที่ส่วนบริการสมาชิกบัตร ธนาคารกรุงเทพ จำกัด (มหาชน) โทร. 026384222